Vinteren beskriver han som «tøff og kjedelig». Det har vært tunge dager, og man begynner å tenke, forteller han. Det har blitt mange timer på sykkelsetet eller i bassenget, og derfor er det godt bare å løpe på gress – selv om ballen bare knapt skal røres, bare føres mellom røde kjegler.
Fokuset hans er kun å komme tilbake, ikke på «når» og «hvor». Heldigvis føler han seg «lett-trent», så han skal komme raskt i form når han først er tilbake.
– Jeg er nok frisk til seriestarten, men så kommer spørsmålet om jeg har nok kamper i bena til å bidra fra start. Det er ikke flust med treningskamper igjen, sier han.